google/wiki40b huggingface dataset:
Kopėčių paradoksas

Kopėčių paradoksas – Wolfgang Rindler pasiūlytas įsivaizduojamas specialiosios reliatyvumo teorijos eksperimentas kurio metu vienam stebėtojui atrodo, jog kopėčios telpa į garažą, o kitam stebėtojui atrodo, jog netelpa.

Paradoksali situacija

Kopėčios yra šiek tiek ilgesnės nei garažas. Pirmasis stebėtojas neša kopėčias į garažą, kurio abiejuose galuose yra atviros durys. Antrasis stebėtojas yra garaže.
Kadangi kopėčios juda garaže esančio stebėtojo atžvilgiu, jam atrodo, jog jos sutrumpėja ir yra trumpesnės nei garažas, todėl tam tikru momentu įmanoma uždaryti abejas garažo duris iš karto ir vėl jas atidaryti nepalietus kopėčių. Tačiau pirmajam stebėtojui(nešančiam kopėčias) atrodo, jog garažas sutrumpėja, nes jis juda jo, o kartu ir kopėčių atžvilgiu, ir todėl niekaip neįmanoma vienu metu trumpam uždaryti abejų durų nepalietus kopėčių.

Sprendimas

Paradokso priežastis yra tame, jog įvykių vienalaikiškumas yra reliatyvus. Garaže esančiam stebėtojui vienalaikis įvykis - abejų durų uždarymas ir atidarymas - nėra vienalaikis stebėtojui nešančiam kopėčias. 
Pastarajam atrodys, jog pirma užsidarė ir atsidarė priekinės durys, ir tik kopėčių galui pro jas išlindus užsidarė ir atsidarė galinės durys. Abiem stebėtojams atrodys, jog durys kopėčių nepalietė.
Teismo byla

Teismo byla – surištų ar susiūtų teismo dokumentų visuma; teismas, teismo procesas.
Juodagalvių namai

Juodagalvių namai (latv. Melngalvju nams; vok. Das Schwarzhäupterhaus) – XIV a. architektūros paminklas, esantis Rygos senamiestyje prie Rotušės aikštės. Statinys kelis kartus perstatytas, o per Antrąjį pasaulinį karą visiškai sugriautas. Šiuo metu Juodagalvių namai yra atstatyti.

Istorija

Juodagalvių namai pastatyti vokiečių Ordino okupacijos metu (pirmą kartą rašytiniuose šaltiniuose paminėti 1334 m.). Pirmiausia juos nuomojo Didžiosios gildijos pirkliai, o vėliau savo nuosavybėn įsigijo Juodagalvių brolija. Didžiausi perstatymai vyko 1580 ir 1886 metais. 1941 m. birželio 28 m. apšaudžius vokiečių armijai pastatai visiškai sudegė. Po karo sovietmečiu buvo nuspręsta, kad griuvėsius atstatyti nėra naudinga ir 1948 m. jie buvo susprogdinti ir pašalinti. Po Latvijos Respublikos nepriklausomybės atkūrimo Juodagalvių namai buvo atstatyti iš naujo (visiškai pabaigta 2000 m.).
Juan Luis Vives

Juan Luis Vives (Chuanas Lujis Vyvas; 1492 m. kovo 6 d. – 1540 m. gegužės 6 d.) – ispanų filosofas ir pedagogas, humanistas, teisininkas.

Biografija

Chuanas Lujis Vyvas gimė Valencijoje apsikrikštijusio žydo šeimoje. Buvo priverstas palikti Ispaniją dėl prasidėjusio inkvizicijos persekiojimo. Paryžiaus ir Leveno universitetuose jis studijavo filosofiją, nuo 1520 m. Leveno universitete dėstė literatūrą. Oksfordo universitete apgynė disertaciją, teisės daktaras. Čia dėstė teisę ir kitas humanitarines disciplinas. Draugavo su Tomu Moru, Erazmu Roterdamiečiu. Mirė Briugėje (Belgija).
Kostas Dereškevičius

Kostas Dereškevičius (g. 1937 m. gruodžio 10 d. Antakalnis, Pakuonio valsčius) – Lietuvos tapytojas.

Biografija

1967 m. baigė Lietuvos dailės institutą, mokytojai Antanas Gudaitis, Vladas Karatajus, Vladas Mackevičius. 1971–1980 m. Vilniaus universiteto, nuo 1980 m. Lietuvos dailės instituto (nuo 1990 m. Vilniaus dailės akademija) dėstytojas, nuo 1993 m. profesorius, nuo 1995 m. prorektorius.
Naujikai (Nemunėlio Radviliškis)

Aplinkinės gyvenvietės

Kiauliškiai – 1,8 km
Nemunėlio Radviliškis – 8 km
Strazdiškis – 2 km
Kašeliškiai – 1,6 km
Suostas – 1 km
Bobėnai – 2,4 km
BIRŽAI – 15 km
Dubriškis (Biržai) – 3,3 km
Danties vainikas

Danties vainikas (lot. corona dentis), matomoji danties dalis, esanti virš dantenų. Dantį čia dengia emalis, po juo yra dentinas, danties viduje - danties pulpa. Ant danties vainiko virš emalio paprastai susidaro plona skaidri plėvelė, sauganti dantį nuo žalingo rūgščių poveikio (nuvalyta ji vėl susidaro per 0,5 h). Virš šios plėvelės susikaupia mikrobų sluoksnis, kurį apdengia vadinamoji baltoji apnaša iš seilių, žuvusių leukocitų, nusilpusio epitelio ląstelių, maisto liekanų. Pirmąją parą šis sluoksnis lengvai (skalaujant burną arba valant dantis) nusivalo. Laiku nepašalintas, jis persisunkia druskomis, kalkėja, iš jo formuojasi dantų akmenys.
Émile Friant

Émile Friant (adapt. Emilis Frianas; 1863 m. balandžio 16 d. – 1932 m. rugsėjo 6 d.) – Prancūzijos tapytojas. E. Friano paveikslai buvo eksponuojami Paryžiaus dailės renginiuose. Nutapė portretų, natiurmortų ir peizažų. Frijantas buvo Prancūzijos instituto narys ir buvo Prancūzijos Garbės legiono kavalierius.
Jeanna Fine

Biografija

Džeina gimė ir mokėsi Niujorko priemiestyeje. Paauglystėje ji metė mokyklą ir išsikrautė iš namų, kurį laiką dirbo topless šokėja Kanados klubuose. Olbanio miesto naktiniame klube ji susipažino su vienu muzikantu, kurio žmona buvo porno aktorė Siobhan Hunter. Jie kurį laiką gyveno trise, o Siobhan pasiūlė išmėginti jėgas pornografijoje.
Džeina savo karjerą pornografijos versle pradėjo 1986 metais, būdama 21 ir išsiskirdama iš kitų pankiška šviesiaplauke šukuosena.
Džeinos asmenybė ir jos polinkis dominuoti padarė įspūdį kitoms aktorėms, o Barbara Dare kartą Džeiną pavadino „bauda“ (angl. Fine) ir ši nusprendė tai panaudoti savo pseudonimui.
1986–1989 metais, suvaidinusi beveik 50 filmų, ji staiga pasitraukė iš porno verslo. Jos vaidmenys paprastai buvo antraplaniai, o pati Fain pasižymėjo dideliu nepunktualumu nuolat vėluodama į filmavimus arba visai į juos neatvykdama.
1990 metais Fain sugrįžo, šį kartą kaip ilgaplaukė brunetė. Po kurio laiko ji susižadėjo su porno aktoriumi Sikki Nixx ir, jo įtakojama, vėl pasitraukė iš pornografijos. Sužadėtuvėms nutrūkus, Fain kurį laiką palaikė artimus ryšius su kita aktore Savannah, vėliau – su amerikietiško futbolo žaidėju Richu Bradfordu, tačiau abu ryšiai ilgainiui nutrūko.
1993 metais Fain susipažino su Džimu Bernšteinu (Jim Bernstein), priėmė judaizmą ir ištekėjo. 1994 metais jiems gimė sūnus. Kai šiam buvo 4 mėnesiai, Fain trečią kartą grįžo į porno verslą. Kalbama, kad ji tiesiog atėjo pas kompanijos „VCA“ prezidentą į kabinetą ir pareiškė: „Aš pasiruošusi“.
2003 metais ji galutinai pasitraukė iš pornografijos, suvaidinusi beveik 270 filmų.

Kita veikla

Fain yra dirbusi „Hustler“ žurnale ir vadovavusi naujų talentų paieškai bei turėjo savo skiltį, kurioje dalijo patarimus apie seksą.
1997 metais pasirodė komedijoje „Orgazmo“, tačiau jos scenos buvo pašalintos režisieriaus sprendimu iš versijos, skirtos demonstruoti kino teatruose.
1999 metais Fain atliko epizodinį vaidmenį filme „The Boondock Saints“.
Jos nuotrauka puošia JAV grupės „Chemical People“ 1988 metų albumo „So Sexist!“ viršelį.

Šeima

Nuo 1993 metų ištekėjusi už Džimo Bernšteino ir gyvena Havajuose.
Pora augina sūnų Braxtoną Zachary (1994).
Astorga

Paveldas

Astorgai būdingas viduramžiškas išplanavimas, išlikusios romėnų gynybinės sienos liekanos, gotikinė katedra (1471 m.) su plateresko stiliaus fasadu ir XVIII a. bokštu, XVII a. pr. vėlyvojo renesanso rotušė, 1893 m. vyskupų rūmai, suprojektuoti žymiojo katalonų architekto A. Gaudi.

Istorija

Astorga įkurta keltiberų genties – astūrų. Romėnų laikais vadinta Asturika Augusta. III a. tapo vyskupijos centru. V a. 2 pusėje miestą suniokojo gotai, o ~750 m. – maurai. ~860 m. Astorga atkurta iš naujo, o 1033 m. iš maurų galutinai atkariauta Navaros. Per Napoleono karus buvo užimta prancūzų (1810–1812 m.).
Augustinas Frenzelis

Biografija

1919–1921 m. tarnavo savanoriu Lietuvos kariuomenėje. Nuo 1921 m. dirbo pardavėju „Paramos“ parduotuvėje Kaune.
1922 m. Lietuvos socialdemokratų partijos narys, vienas iš jaunimo sąjungos „Žiežirba“ organizatorių. Po 1926 m. valstybės perversmo buvo persekiojamas policijos, todėl 1930 m. kovo 9 d. emigravo į Kanadą.
Socialdemokratų grupių organizatorius Kanadoje – 1932 m. gruodžio mėn. Toronte suorganizavo lietuvių socialdemokratų kuopą. 1940 m. Toronte įkūrė Kanados Lietuvių tarybą, buvo išrinktas jos CK pirmininku.
Nuo 1952 m. iki mirties buvo Kanados lietuvių socialdemokratų sąjungos pirmininkas. Nuo 1931 m. bendradarbiavo laikraščiuose „Naujienos“ ir „Keleivis“.
Maldyvų istorija

Budizmas Maldyvuose

Ankstyva Maldyvų salų istorija miglota, ir iš priešistorės nėra išlikę archeologinių duomenų. Spėjama, kad Maldyvai buvo apgyvendinti dravidų genčių iš Keralos priešistoriniais laikais.
Pirmoji Maldyvuose susiformavusi valstybė buvo budistinė. Spėjama, kad budizmas galėjo pasiekti šias salas Maurjų valdovo Ašokos laikais (apie III a. pr. m. e.). Pasak legendos, sinhalų princas Koimale (spėjama, apie V a.) užplaukė ant seklumos su savo žmona – Šri Lankos karaliaus dukterimi ir čia įkūrė savo karalystę.
Kasinėjimai parodo tuometinių Maldyvų santykius su Indijos valstybėmis, ypač Bengalija (turėjo įtakos jos Nalandos vienuolyno kultūra). Įtakojant tamilų raštui, susiformavo evela akuru, senasis Maldyvų raštas.
Šioje budistinėje valstybėje buvo padėti valstybingumo, kultūros ir meno pagrindai, buvo statomos budistinės šventyklos, stūpos (havitta, astubu). Valstybę valdė valdovai, indišku pavyzdžiu tituluojami maharadun, rasgefanu.

Islamo laikotarpis

Kadangi Maldyvų salos nuo seno dalyavo Indijos vandenyno prekyboje, jame nemažą įtaką įgijo arabų pirkliai. Tuo metu salos buvo puldinėjamos Mopla piratų iš Indijos Keralos). Pirkliai nulėmė tai, kad 1153 m. Maldyvų Mėnulio dinastijos valdovas priėmė islamą, tapdamas pirmuoju sultonu.
Iš viso salą valdė 6 musulmoniškos dinastijos.

Kolonijinis laikotarpis

XVI a. salas pajungė portugalai ir valdė 15 m. (1558–1573), kol juos išvijo patriotas, vėliau sultonas Muhammad Thakurufar Al-Azam.
XVII a. viduryje čia įsigalėjo olandai, o vėliau – britai. Jie paliko salas nepriklausomu musulmonų sultonatu (nors buvo britų protektoratas 1887–1965).

Nepriklausomybė

1965 m. liepos 26 d. Maldyvai pagal sutartį, pasirašytą su Didžiąja Britanija, gavo nepriklausomybę. Britai toliau naudojosi Gano ir Hitadu bazėmis. 1968 m. kovą nacionalinis referendumas panaikino sultonatą ir įkūrė respubliką.

Nasiras

Respublika buvo paskelta 1968 m. lapkritį, prezidentu esant Ibrahimui Nasirui, kuris pradėjo dominuoti politikoje. Pagal naują konstituciją Nasirą netiesiogiai ketverių metų kadencijai išrinko Majlis (parlamentas). Jis paskyrė Ahmedą Zakį ministru pirmininku.
1973 m. Nasiras buvo perrinktas naujai kadencijai pagal 1972 m. pataisytą konstituciją, kuri pratesė prezidento kadenciją iki 5 metų ir įtvirtino, kad ministrą pirmininką renka Majlis. 1975 m. kovą naujai išrinktas ministras pirmininkas Zakis buvo suimtas per nekruviną perversmą ir ištremtas į nuošalų salyną. Užjurio stebėtojai manė, kad Zakis pasidarė per daug populiarus ir kėlė grėsmę Nasiro frakcijai.
Po 1970 m. Maldyvų ekonomika patyrė nuosmūkį, kai Šri Lankos rinka, kur buvo eksportuojama džiovinta žuvis, žlugo. Be to britai 1975 m. uždarė Gano oro bazę, nes vykdė politiką patraukti savo pajėgas iš teritorijų į rytus nuo Sueco kanalo. Pasitraukus britams ekonominė padėtis pablogėjo ir Nasiro populiarumas smuko. Nasiro 20 metų autokratinis valdymas baigėsi, kai jis pabėgo į Singapūrą. Tyrimas parodė, kad jis iš valstybės iždo buvo paėmęs milijonus dorelių. Bet nebuvo jokių įrodymų, tad manoma, kad tai naujos vyriausybės propaganda.
Eva Ben-Zvi

Biografija

Gimė 1947 m. gegužės 7 d. Kaune, kaip Chaja Ermanaitė. Baigė vokalo studijas Tel Avivo Bar-Ilan universitete, vėliau pianino studijas Vokietijoje. Atliko kūrinius įvairiose operose ir koncertuose daugelyje Europos šalių, išleido kelis albumus. Dėsto dainavimą Bar-Ilan universitete.
Raimonda Murmokaitė

Biografija

Nuo 1977 iki 1982 m. ji studijavo romanų-germanų filologiją Vilniaus universitete, 1992–1993 m. – visuotinį administravimą Monterėjaus tarptautinių studijų institute JAV, o 1994 m. – diplomatijos ir saugumo studijas Birmingamo universitete.
1994 m. diplomatė pradėjo darbą URM. Nuo 1998 iki 2001 m. R. Murmokaitė dirbo Lietuvos ambasadoje Italijoje.
2003 m. lietuvė tapo JT Amerikos, Afrikos, Azijos ir Okeanijos departamento direktore. Nuo 2009 iki 2012 m. Lietuvos URM ji vadovavo Jungtinių Tautų, Tarptautinių organizacijų ir Žmogaus teisių departamentui.
2012 m. spalio 25 d. R. Mumokaitė tapo Lietuvos Respublikos ambasadore prie Jungtinių Tautų.
2014 m. vasario mėnesį lietuvė buvo Jungtinių Tautų Saugumo Tarybos prezidentė.
Klemensas X

Biografija

Gimė 1590 m. liepos 13 d. Jo tėvai buvo Lorenzo Altieri ir Victoria Delphini. 1623 m. paskirtas dirbti į nunciatūrą Lenkijoje. Vėliau tapo Kamerino vyskupu, aštuonerius metus dirbo nuncijumi Neapolyje. Nuo 1667 m. paskyrė Vatikano Superintendantu. Prieš pat mirtį popiežius Klemensas IX paskyrė jį kardinolu. Naujojo popiežiaus rinkimuose net trys kandidatai surinko apylygiai balsų ir po derybų buvo nuspręsta išrinkti pagyvenusį kandidatą, kuriam ankstesnis popiežius buvo išreiškęs pasitikėjimą. Naujuoju popiežiumi 1670 m. balandžio 29 d. išrinktas E. B. Altieri. Pontifikato laikotarpiu paskelbė penkis naujus šventuosius, pasisakė už taiką Europoje, kartu stipriai palaikė J. Sobieskio kovą su Osmanų imperija. Mirė būdamas 86-erių metų 1676 m. liepos 22 d. ir yra palaidotas Šv. Petro bazilikoje.
Ruvenzoris

Ruvenzoris – kalnynas Rytų Afrikoje, dar vadinamas Mėnulio kalnais. Uolingas jų masyvas driekiasi apie 96 km išilgai Ugandos ir Kongo Demokratinės Respublikos sienos. Margerita, viena iš Stenlio kalno viršūnių, yra 5110 m aukščio.
Daugiau kaip prieš 2000 metų graikų geografai rašė apie kalnus, kurių sniegynai ir versmės maitina Nilo ištakas. Aristotelis IV a. pr. m. e. minėjo Centrinėje Afrikoje stūksantį „sidabrinį kalną“, o Ptolemėjas pavadino juos Mėnulio kalnais. Dabar manoma, jog Ptolemėjo minėti kalnai ir yra Ruvenzoris. Ruwenzori bantų kalba reiškia „lietaus sukėlėjas“.
Snieguotą Ruvenzorio viršūnę beveik nuolatos dengia debesys. Kalno pamatinį granitą dengia žėručio skalūnas – blizganti, stambiagrūdė uoliena, transformuota galingo žemės judėjimo karščio ir slėgio. Ruvenzoris susidarė ne dėl vulkaninių procesų kaip Kilimandžaras ir Kenija. Čia mažiau nei prieš 10 mln. metų buvo iškeltas dėl Afrikos didžiojo rifto formavimosi. Geologiniu požiūriu tai – neilgas laikotarpis. Šis santykinis jaunumas ir lemia dantytą šio kalnyno profilį.
Ruvenzorio lietų ir ledynų nuotėkis sukūrė daug ramių ežerų, kuriuos supa įmirkę žali miškai. Tarp sumedėjusių paparčių ir vijoklių auga laukiniai bananai.
Ruvenzorio debesys, nusileisdami maždaug iki 2700 m, sukuria nepaprastai drėgną klimatą, o šlapiausią mėnesį, lapkritį, iškrinta net 500 mm kritulių. Nuolatinės miglos sukuria sąlygas, skatinančias vešlų augimą, augalai tarpsta iki neįtikėtinų dydžių. Tokie gamtos stebuklai daugiausia auga aukščiau medžių linijos – ir kaip tik tai, kad nėra medžių, padeda žoliniams augalams užaugti fenomenalių dydžių. Kitas veiksnys – rūgšti humusinga dirva, kurioje net sliekai išauga bemaž rankos ilgumo.
Ruvenzoryje yra nemažai keistų gyvūnų. Paukščiai žemyn lenktais snapais siurbia nektarą iš didžiulių lobelijų. Juodosios ir baltosios abisininės gverecos gyvena aukštai medžiuose, minta lapais ir retai nusileidžia ant žemės, o leopardai šmižinėja po mišką beveik iki sniego linijos. Keisčiausias gyvūnas – medinis damanas. Jis panašus į triušį, o kvykia kaip jūrų kiaulytė, tačiau nesiejamas nei su vienu, nei su kitu. Jo kojos su nagais. Galima sakyti, damanas giminingesnis drambliui. Tikrieji drambliai irgi lankosi Ruvenzoryje, tačiau tik prieškalnėse.
Aistmarės

Aistmarės, Vyslos įlanka (prūs. Aīstjanmari, vok. Frisches Haff, lenk. Zalew Wiślany, rus. Калининградский залив) – lagūna Baltijos jūros pietryčiuose. Aistmarių nerija (60 km) jas skiria nuo Gdansko įlankos. Ilgis iš šiaurės rytų į pietvakarius ~90 km, plotis 2–25 km, gylis 3–5 m. Su jūra jungiasi 860 m pločio sąsiauriu. Įteka kelios Vyslos deltos atšakos (Nogatas) ir Priegliaus upė.
Iki 1945 m. priklausė Vokietijai, nuo 1945 m. pietvakarinė dalis priklauso Lenkijai, šiaurės rytinė dalis – dabartinei Rusijos Kaliningrado sričiai. Prie Aistmarių įsikūręs Karaliaučius ir Piliava (Baltijskas).
Grol

Biografija

Grol grupės ištakos yra 2002 metais kai Master of Reality (dabar DISRUPTOR) įsteigė grindcoro grupę Grinding Gremlin. Vėliau grupės pavadinimas buvo pakeistas į Grol, ir parašytos pirmosios dainos: „Grinding Gremlin“, „A Step In To A Shit“, „Inspirations of Obstructions“.
2004 metų žiemą prie grupės prisijungė gitaristas Rimtautas (Thrigger), bosistas Mindaugas (NecroCannibal), ir prasidėjo intensyvios repeticijos. Naujų narių dėka, jau parašytos dainos buvo patobulintos, bei sparčiai buvo kuriamos naujos. Tais pačiais metais buvo suformuotas grupės tikslas – groti true anal grind. Vasarą susiradus vokalistą Dalių (Pizius), grupė „išlindo iš garažo“ ir sėkmingai debiutavo Woodstock’04 festivalyje, ir toliau tęsė savo veiklą aktyviai koncertuodama.
2004 buvo įrašytas grupės demo diskas True Stench Never Dies bei Grol pasirašė kontraktą su Japonijos leidybine firma Bloodbath records šiam diskui išleisti.
2004 metų rudenį analistus pakvietė apšildyti garsiuosius JAV death metalo virtuozus Cannibal Corpse.
2005 metais į Angliją išvyko dirbti grupės vokalistas Pizius ir į jo vietą prie mikrofono stojo Guthural, o 2006 metais buvo paskelbta, kad grupę paliko Mindaugas (NecroCannibal), kuris buvo prisidėjęs prie Grol sukūrimo. Po trumpų paieškų prie grupės prisidėjo Tasspias. Vėliau prie grupės prisijungė ir antrasis gitaristas Bachas (aka UNKNOWN), bet grupėje ilgai neužsibuvo. Nusprendęs, kad grupėje geriau realizuosis grodamas gitara, Tasspias paliko bosą ant lentynos ir ėmė groti šešiastygę, savos gamybos, gitara. 2006-ų vasarą prie grupės prisijungė naujas bosistas – Defleshed iš kitos vilniečių brutal death metalo grupės Murder Site. Deja, neatlaikęs brutalios įtampos, Tasspias paliko Grol. Tada grupė nusprendė apsistoti ties keturių narių sudėtimi. Vėliau, japonų leidybinė firma "BloodBath" records pagaliau išleido debiutinį pilnos trukmės Grol diską "True Stench Never Dies" ir grupė toliau sėkmingai egzistuoja Lietuvos metalo padangėje.
Vilniaus Ateities vidurinė mokykla

Istorija

Mokykla įsteigta 1990 m. balandžio 10 d. Vilniaus miesto tarybos vykdomojo komiteto potvarkiu Nr. 135p „Dėl numerių suteikimo Fabijoniškių gyvenamajame rajone statomoms bendrojo lavinimo mokykloms.“ Tada jai buvo suteiktas pavadinimas Nr. 63.
Tą pačią dieną Vilniaus miesto tarybos vykdomojo komiteto potvarkiu Nr. 164p mokyklai suteiktas Eksperimentinės mokyklos-laboratorijos statusas („Dėl eksperimentinių vidurinių bendrojo lavinimo mokyklų“).
1991 m. rugsėjo 1 d. vyko mokyklos atidarymas. 1998 m. liepos 15 d. Vilniaus miesto tarybos sprendimu Nr. 225 mokyklai suteiktas „Ateities“ pavadinimas.
Berchtesgadenas

Istorija

Berchtesgadenas ėmė augti 1102 m. čia įkūrus augustinų vienuolyną. Nuo XII a. buvo druskos gavybos centras.
1933–1945 m. Obersalcbergo kalno šlaite buvo Adolfo Hiterio rezidencija–bunkeris Berghofas. 1938 m. vasario 12 d. ir rugsėjo 15 d. čia įvyko Berchtesgadeno susitikimai tarp Nacių Vokietijos, Austrijos ir Jungtinės Karalystės vadovų.
Igoris Bondarevas

Igoris Bondarevas (g. 1974 m. vasario 9 d., Rygoje) – latvių ledo ritulio vartininkas.
2006 m. jis žaidžia Latvijos ledo ritulio lygos klube ASK/Ogre. Latvijos rinktinės sudėtyje jis dalyvavo 4 pasaulio čempionatuose, 1 olimpinėse žaidynėse ir 1 pasaulio jaunių čempionate.
Vertas milijono

Vertas milijono – per LTV rodytas SEB banko inicijuotas televizijos projektas, kurio pagrindinis tikslas – skatinti verslumą Lietuvoje.  Projektas buvo SEB banko iniciatyvos „SEB verslo menas“ dalis ir siekė skatinti diskusijas bei informuoti visuomenę apie verslumą bei idėjas, taip keisdamas požiūrį į esančią aplinką ir galimybes.
Laida pradėta rodyti 2008 m. sausio 23 d. Vedėjai Skirmantė Palčinskaitė ir Edmundas Jakilaitis. Pirmosiose penkiose laidose pasirodė 50 dalyvių, kurie buvo atrinkti iš daugiau nei 1000 anketų. Vėliau buvo atrinkta dešimt dalyvių – finalininkų, iš kurių penkiems, atrinktiems finalinėje šeštoje atrankos laidoje, kartu su verslo partneriais, suteikiama galimybė investuoti pinigus į nuosavą verslą.
Iniciatyva buvo pristatyta 2008–2009 m. Europos verslininkystės apdovanojimų nacionalinei atrankai, o LR Ūkio ministerija ją paskelbė nugalėtoja pagal nominaciją „Už verslumo skatinimą“ bei pristatė Europos verslininkystės apdovanojimams (EVA).

Laidos „Vertas milijono“ biudžetas

Nacionalinės projekto paramos lėšos sudarė 141 357 litų; kiekvienas projekto valdybos narys atrinktoms perspektyviausioms idėjoms skyrė po 100 tūkst. litų; projekto iniciatorius SEB bankas – 500 tūkst. litų.
Boleyn Ground

Istorija

1895 m. įkurtas West Ham futbolo klubas (tuomet turėjęs Thames Ironworks pavadinimą) namų rungtynes žaidė įvairiose Rytų Londono vietose iki kol 1904 m. persikėlė į Upton Park rajone esančią aikštę. Klubas pradėjo nuomotis Žaliosios gatvės namą (angl. Green Street House) ir žemės plotą prie jo. Žaliosios gatvės namas buvo vadinamas Boleyn pilimi dėl išvaizdos panašumų ir sąsajos su buvusia jo savininke, XVI a. gyvenusia Anglijos karaliene Ana Bolein.
Vietinių rėmėjų finansuojamos stadiono statybos vyko buvusioje katalikiškos mokyklos kopūstų lysvėje. Naujasis stadionas talpino 20 000 žmonių, 2 000 visų vietų buvo sėdimos. Laikantis tradicijos, statinys pavadintas Boleyn Ground. Pirmosios rungtynės vyko prieš vietinius priešininkus – Londono Millwall FC klubą, jas 3–0 laimėjo šeimininkai.
Antrojo pasaulinio karo metais, 1944 m. rugpjūtį, į pietvakarinę stadiono dalį buvo pataikiusi bomba, tad devynias iš eilės rungtynes West Ham klubui teko žaisti svečiuose.
Daugiausia sirgalių stadiono istorijoje – 42 322 – susirinko į 1970 m. spalio 17 d. vykusias Anglijos Pirmojo diviziono rungtynes tarp West Ham ir Londono Tottenham Hotspur ekipų, kurias šeimininkai pralaimėjo 1–0. Antroje vietoje su 35 550 lankomumo rodikliu – Premier lygos mačas prieš Manchester City klubą 2002 m. rugsėjo 21 d.

Tribūnos

Nuo 1990 m. visos vietos Boleyn Ground stadione yra sėdimos – šio reikalavimo turi laikytis visi profesionalūs Anglijos klubai po 1989 m. birželio 15 d. įvykusios Hillsborough Stadium tragedijos. Praeito amžiaus dešimtajame dešimtmetyje stadionas ne kartą plėstas – 1993 m. pietinėje tribūnoje įrengta 9 000, 1995 m. šiaurės tribūnoje – 6 000, 2001 m. vakarų tribūnoje – 15 000 papildomų sėdimų vietų.
Upton Park stadionas turi keturias pagrindines tribūnas, dvi iš jų pavadintos Sero Trevoro Brookingo, Sero Bobby Moore vardais bei Rytų ir Vakarų tribūnas.

Bilietų kainos

Bilietų kainos į West Ham rungtynes varijuoja priklausomai nuo priešininkų, su kuriais klubas susitinka. Brangiausiai kainuoja A kategorijos rungtynės (prieš Arsenal, Chelsea, Liverpool, Manchester United ir Tottenham Hotspur klubus), susitikimai su likusiais 14 Premier lygos klubų priklauso B kategorijai – bilietai yra pigesni.

Planai

Klubas planavo statyti naują stadioną West Ham rajone, Parcelforce site vietovėje, tačiau dėl lėšų stokos šių planų atsisakyta. Šiuo metu planuojama plėsti esamą stadioną iki 50 000 vietų – išplečiant Rytų tribūną ir flangus.
Radviliškio rajono savivaldybės taryba 2007–2011 m.

Veikla

Pirmasis tarybos posėdis įvyko 2007 m. balandžio 12 d. Savivaldybės meru išrinktas Antanas Čepononis, savivaldybės mero pavaduotoju Jonas Povilaitis, administracijos direktoriumi paskirtas Vitolis Januševičius, jo pavaduotoju Alfonsas Vilčinskas.
Kalvarijos Žieminė sinagoga

Kalvarijos Žieminė sinagoga arba Kalvarijos eklektinė sinagoga – buvusi žydų sinagoga Kalvarijoje. Viena iš trijų pastatų Kalvarijos sinagogų komplekse (dar Kalvarijos Vasarinė sinagoga ir Talmudo mokykla).
Albertas Klimavičius

Biografija

Žaidė gynėju Ekranas Panevėžys klube, su kuriuo tapo Lietuvos čempionu. Yra žaidęs Lietuvos rinktinėje.
Nuo 2011 m. Kruoja Pakruojis klubo vyr. treneris.
Sūnūs Arūnas Klimavičius ir Linas Klimavičius taip pat futbolininkai.
Sidaronys

Aplinkinės gyvenvietės

Sudervė – 8 km